open-index/open-wikipedia-markdown huggingface dataset:
ฟาร์มจระเข้และสวนสัตว์สมุทรปราการ

thumb|300px|right|การแสดงคนกับจระเข้ในฟาร์มจระเข้และสวนสัตว์สมุทรปราการใน พ.ศ. 2562

**ฟาร์มจระเข้และสวนสัตว์สมุทรปราการ** เป็นฟาร์มจระเข้ตั้งอยู่ที่ตำบลท้ายบ้าน อำเภอเมืองสมุทรปราการ จังหวัดสมุทรปราการ ประเทศไทย เปิดดำเนินการมาตั้งแต่ พ.ศ. 2493 ภายในเป็นสถานเพาะเลี้ยงจระเข้กว่า 40,000 ตัว มีการแสดงวิธีจับจระเข้ด้วยมือเปล่า นอกจากจระเข้ ก็มีส่วนที่เป็นสวนสัตว์ที่เปิดให้บริการ มีการแสดงช้างและละครลิงให้แก่นักท่องเที่ยวชม รวมถึงสัตว์ประเภทอื่น เช่น ชะนี งูเหลือม งูหลาม เต่า นก อูฐ ฮิปโปโปเตมัส เป็นต้น นอกจากนี้ยังมีพิพิธภัณฑ์ไดโนเสาร์ ซึ่งจัดแสดงกระดูกและหุ่นจำลองไดโนเสาร์ขนาดเท่าตัวจริง พร้อมฉายสไลด์มัลติวิชั่น ว่าด้วยเรื่องของมนุษย์และสัตว์ดึกดำบรรพ์

ในเดือนมกราคม พ.ศ. 2564 เว็บไซต์ราชกิจจานุเบกษา ได้เผยแพร่ประกาศเจ้าพนักงานบังคับคดี เรื่องชำระบัญชีเลิกบริษัท ฟาร์มจระเข้และสวนสัตว์บางปะกง จำกัด ซึ่งเป็นเจ้าของฟาร์มจระเข้และสวนสัตว์สมุทรปราการ ส่วนพื้นที่ตั้งของสวนสัตว์ถูกปิดตั้งแต่เวลานั้น และกลับมาเปิดให้บริการอีกครั้งในวันที่ 1 เมษายน พ.ศ. 2567 โดยในช่วงแรกเปิดในส่วนของสวนสัตว์และการแสดงโชว์กับจระเข้

## การแสดงและบรรยากาศบางส่วน

Samutprakan Crocodile Farm and Zoo in 2019 (151).jpg|การแสดงคนจับจระเข้ใน พ.ศ. 2562
Samutprakan Crocodile Farm and Zoo in 2019 (266).jpg|บ่อตกจระเข้
Samutprakan Crocodile Farm and Zoo in 2019 (267).jpg|บ่อตกจระเข้
Samutprakan Crocodile Farm and Zoo in 2019 (240).jpg|หมีควายใน พ.ศ. 2562
Samutprakan Crocodile Farm and Zoo in 2019 (217).jpg|ฮิปโปโปเตมัสใน พ.ศ. 2562
Samutprakan Crocodile Farm and Zoo in 2019 (292).jpg|นกยูงอินเดียใน พ.ศ. 2562
Samutprakan Crocodile Farm and Zoo in 2019 (206).jpg|เสือโคร่งใน พ.ศ. 2562


## อ้างอิง

## แหล่งข้อมูลอื่น
*

หมวดหมู่:สวนสัตว์ในประเทศไทย
ส
หมวดหมู่:สถานที่ท่องเที่ยวในจังหวัดสมุทรปราการ
หมวดหมู่:สิ่งก่อสร้างในอำเภอเมืองสมุทรปราการ
ค่างห้าสี

thumb
**ค่างห้าสี** (; ) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับวานร เป็นค่างที่มีสีสันต่าง ๆ ห้าสีตามชื่อ

ตัวและหัวมีสีเทา แต่ตรงหน้าผากมีสีดำออกแดง หนวดเคราสีขาว หางและก้นสีขาว ผิวหน้าสีเหลือง หน้าแข้งสีแดง ได้ชื่อว่าเป็นค่างที่มีความสวยที่สุดในโลก มีความยาวลำตัวและหางรวมกัน 53-63 เซนติเมตร จัดอยู่ในบัญชีแดงของ สหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) ซึ่งเป็นสัตว์ที่ใกล้สูญพันธุ์

ตัวผู้ใหญ่กว่าตัวเมียราวสองเท่า และมีขนเป็นพู่ที่เอวทั้งสองข้าง ซึ่งตัวเมีย นิสัยเงียบขรึมขี้อาย ชอบอยู่รวมกันเป็นฝูง พบในพรมแดนระหว่างประเทศลาวและเวียดนาม

อาศัยอยู่ในป่าดิบชื้นลึกและป่าที่ราบสูงซึ่งมีความสูง 200-1,400 เมตร จากระดับน้ำทะเล อาหารหลักได้แก่ ดอกไม้ ยอดอ่อนของใบไม้ แมลง รวมทั้งผลไม้บางชนิด จากการศึกษาพบว่าค่างห้าสีสามารถกินอาหารได้ถึง 450 ชนิด

อยุ่รวมกันเป็นฝูงเล็ก ๆ ราว 4-5 ตัว การสืบพันธุ์ไม่แน่นอน ตั้งท้องประมาณ 196 วัน หรือ 7 เดือนครึ่ง ออกลูกครั้งละ 1 ตัว โดยลูกค่างจะมีสีคล้ายตัวเต็มวัยแต่ซีดกว่าเล็กน้อย
ในสถานที่เลี้ยง สวนสัตว์ดุสิตในประเทศไทยเป็นสถานที่แรกที่สามารถเพาะขยายพันธุ์ค่างห้าสีได้เป็นแห่งแรกในโลก 

## อ้างอิง

## แหล่งข้อมูลอื่น
* พบค่างสี่สีในพื้นที่ใหม่ของเวียดนาม

หมวดหมู่:ค่าง
หมวดหมู่:สัตว์ที่พบในประเทศลาว
วิกิพีเดียภาษากรีก

thumb|ภาพโลโก้วิกิพีเดียภาษากรีก
**วิกิพีเดียภาษากรีก** เป็นสารานุกรมวิกิพีเดียที่จัดทำขึ้นในภาษากรีก เริ่มสร้างเมื่อ 1 ธันวาคม 2545 ปัจจุบันวิกิพีเดียภาษากรีกมีบทความมากกว่า 67,791 บทความ (ธันวาคม 2554)

## แหล่งข้อมูลอื่น
* วิกิพีเดียภาษากรีก

กรีก
วิกิพีเดียภาษาเอสเปรันโต

**วิกิพีเดียภาษาเอสเปรันโต** (, ; หรือ , ) เป็นสารานุกรมวิกิพีเดียที่จัดทำขึ้นในภาษาเอสเปรันโต โดยเริ่มเปิดบริการร่วมกับวิกิพีเดียภาษาบาสก์ในวันที่ 11 พฤษภาคม พ.ศ. 2544 ถือเป็นภาษาประดิษฐ์ที่มีบทความมากที่สุดในวิกิพีเดีย 

## ภาพ

File:Wikipedia-training.jpg|การฝึกอบรมวิกิพีเดียในการประชุมภาษาเอสเปรันโตที่แอนต์เวิร์ป, พฤษภาคม พ.ศ. 2550
File:Eo Vikipedio 10000.png|โลโกฉลองครบ 100,000 บทความของวิกิพีเดียภาษาเอสเปรันโต (มิถุนายน พ.ศ. 2551)
File:Vikipedio 150000.png|โลโกฉลองครบ 150,000 บทความของวิกิพีเดียภาษาเอสเปรันโต (สิงหาคม พ.ศ. 2554)
File:Wikipedia-logo-v2-eo-200k.png|โลโกฉลองครบ 200,000 บทความของวิกิพีเดียภาษาเอสเปรันโต (สิงหาคม พ.ศ. 2557)
File:Wikipedia-logo-v2-eo-250k.png|โลโกฉลองครบ 250,000 บทความของวิกิพีเดียภาษาเอสเปรันโต (กันยายน พ.ศ. 2561)


## ดูเพิ่ม

* ภาษาเอสเปรันโต

## อ้างอิง

## แหล่งข้อมูลอื่น

*วิกิพีเดียภาษาเอสเปรันโต 
*วิกิพีเดียภาษาเอสเปรันโตรุ่นโทรศัพท์ 
*Manual at ''Vikilibroj'' (Wikibooks) 
*Report at ''Libera Folio'', March 2008 
*Clip at Youtube.com 

อสเปรันโต
วิกิพีเดียภาษารัสเซีย

**วิกิพีเดียภาษารัสเซีย** () เป็นสารานุกรมวิกิพีเดียที่จัดทำขึ้นในภาษารัสเซีย เริ่มสร้างเมื่อ 11 พฤษภาคม ค.ศ. 2001  ณ เดือน  วิกิพีเดียภาษานี้มีบทความ บทความ

นับตั้งแต่ช่วงต้นคริสต์ทศวรรษ 2010 วิกิพีเดียภาษารัสเซียและผู้แก้ไขประสบกับภัยคุกคามมากมายและเพิ่มมากขึ้นจากการบล็อกระดับประเทศและการบังคับขึ้นบัญชีดำโดยรัฐบาลรัสเซีย เช่นเดียวกันกับความพยายามในการตรวจพิจารณาอินเทอร์เน็ต, ใส่โฆษณาชวนเชื่อ และข้อมูลบิดเบือน โดยเหตุการณ์ล่าสุดมักเกี่ยวข้องกับสงครามรัสเซีย-ยูเครนในภูมิภาคดอนบัสใน ค.ศ. 2014 และการรุกรานยูเครนโดยรัสเซีย ค.ศ. 2022

## อ้างอิง

## แหล่งข้อมูลอื่น

* วิกิพีเดียภาษารัสเซีย
* วิกิพีเดียภาษารัสเซีย รุ่นโทรศัพท์
*The embassy of the Russian-language Wikipedia
* Wikipedia explains everything YouTube shows everything 

รัสเซีย
หมวดหมู่:ภาษารัสเซีย
วิกิพีเดียภาษานอร์เวย์

**วิกิพีเดียภาษานอร์เวย์** () เป็นสารานุกรมวิกิพีเดียที่จัดทำขึ้นในภาษานอร์เวย์ โดยมีวิกิพีเดียภาษานอร์เวย์อยู่สองรุ่น รุ่นหนึ่งเขียนในแบบ Bokmål (หรือ Riksmål) และอีกรุ่นหนึ่งเขียนในแบบ Nynorsk (หรือ Høgnorsk) ปัจจุบันวิกิพีเดียภาษานอร์เวย์แบบ Bokmål/Riksmål มีบทความทั้งหมด  บทความ ส่วนในแบบ Nynorsk มีทั้งหมด  บทความ

## เส้นเวลา
**no.wikipedia.com* (*no.wikipedia.org* ตั้งแต่สิงหาคม ค.ศ. 2002) — วิกิพีเดียภาษานอร์เวย์ (โดยเฉพาะในแบบ Bokmål/Riksmål ใน ค.ศ. 2005) จัดตั้งในวันที่ 26 พฤศจิกายน ค.ศ. 2001
**nn.wikipedia.org* — วิกิพีเดียภาษานอร์เวย์แบบ Nynorsk จัดตั้งในวันที่ 31 กรกฎาคม ค.ศ. 2004

## ประวัติ
เว็บไซต์วิกิพีเดียภาษานอร์เวย์ต้นฉบับ (*Norsk Wikipedia*) แห่งแรก เปิดตัวในวันที่ 26 พฤศจิกายน ค.ศ. 2001 และตอนแรกยังไม่ได้ระบุเป็นการเฉพาะว่าใช้รูปเขียนมาตรฐานแบบใด แม้ว่าบทความเกือบทั้งหมดเขียนในแบบ Bokmål/Riksmål โดยพฤตินัย เดิมวิกิพีเดียภาษานอร์เวย์มีลิงก์เป็น *no.wikipedia.com* แต่ในเดือนสิงหาคม ค.ศ. 2002  ไม่นานหลังจิมโบ เวลส์ประหาศว่าวิกิพีเดียจะไม่มีโฆษณา วิกิพีเดียทุกภาษาย้ายจากโดเมน *wikipedia.com* ไปยังโดเมน *wikipedia.org*

วิกิพีเดียรุ่นเฉพาะ Nynorsk ก่อตั้งขึ้นในวันที่ 31 กรกฎาคม ค.ศ. 2004 และเติบโตอย่างรวดเร็ว หลังการโหวตใน ค.ศ. 2005 เว็บไซต์หลักในภาษานอร์เวย์จึงใช้รูปเขียนแบบ Bokmål และ Riksmål เท่านั้น

ณ เดือนกุมภาพันธ์ ค.ศ. 2007 รุ่น Bokmål/Riksmål มีบทความกว่า 100,000 บทความ และรุ่น Nynorsk มีมากกว่า 20,000 บทความ ในเดือนกุมภาพันธ์ ค.ศ. 2006 รุ่น Bokmål/Riksmål กลายเป็นวิกิพีเดียภาษาที่ 13 ที่มีบทความกว่า 50,000 บทความ และปีต่อมาจึงกลายเป็นภาษาที่ 14 ที่ถึง 100,000 บทความ หลังวิกิพีเดียภาษาฝรั่งเศสแซงในเดือนเมษายน ค.ศ. 2006 จึงกลายเป็นวิกิพีเดียที่มีจำนวนมากอันดับที่ 14 ตามจำนวนบทความ อย่างไรก็ตาม ในเดือนกันยายน ค.ศ. 2007 วิกิพีเดียรุ่น Bokmål/Riksmål แซงหน้าภาษาฟินแลนด์ และกลายเป็นวิกิพีเดียที่มีจำนวนมากเป็นอันดับที่ 13 ณ วันที่ 1 มิถุนายน ค.ศ. 2010 รุ่น Bokmål/Riksmål มีบทความกว่า 260,000 บทความ ส่วนรุ่น Nynorsk มีบทความมากกว่า 57,000 บทความ

ผู้มีส่วนร่วมในวิกิพีเดียภาษานอร์เวย์แบบ Nynorsk ใช้ Apertium เพื่อดำเนินการแปลภาษาอัตโนมัติระหว่างภาษานอร์เวย์แบบ Nynorsk และ Bokmål

## ดูเพิ่ม
* วิกิพีเดียภาษาเบลารุส วิกิพีเดียอีกภาษาที่มีอักขรวิธีรุ่นแบบแยกกัน
* วิกิพีเดียภาษาเดนมาร์ก
* วิกิพีเดียภาษาสวีเดน
* วิกิพีเดียภาษาฟินแลนด์

## อ้างอิง

* (16 May 2005).  . **.

## แหล่งข้อมูลอื่น

* 
*Wikimedia Norge (from no.wikipedia.org)
*  วิกิพีเดียภาษานอร์เวย์ (Bokmål และ Riksmål)
*  วิกิพีเดียภาษานอร์เวย์ (Nynorsk)
*  วิกิพีเดียภาษานอร์เวย์รุ่นโทรศัพท์ (Bokmål และ Riksmål)
*  วิกิพีเดียภาษานอร์เวย์รุ่นโทรศัพท์ (Nynorsk)
*Meta: Skanwiki
*Wikimedia Norge, interim website on meta

## อ่านเพิ่ม
* Wiki-sjefen sensurert av leser
* - Unngå Wikipedia, sier Wiki-sjef
* Wiki-visjonæren
* Herr Wiki besøker Bergen 

นอร์เวย์
วิกิพีเดียภาษาฟินแลนด์

**วิกิพีเดียภาษาฟินแลนด์** () เป็นสารานุกรมวิกิพีเดียที่จัดทำขึ้นในภาษาฟินแลนด์ เริ่มสร้างเมื่อ ค.ศ. 2002 ปัจจุบันวิกิพีเดียภาษาฟินแลนด์มีบทความประมาณ  บทความ ( ) วิกิพีเดียเป็นสารานุกรมเดียวในภาษาฟินแลนด์ที่ยังคงอัปเดตอยู่

ใน ค.ศ. 2013 หนังสือพิมพ์ *[[Helsingin Sanomat]]* ได้ตรวจสอบความน่าเชื่อถือของวิกิพีเดียภาษาฟินแลนด์ ผู้วิจัยใช้ผู้เชี่ยวชาญในการประเมินคุณภาพบทความจำนวน 134 บทความแบบสุ่ม และพบว่าร้อยละ 70 ของบทความทั้งหมดได้คะแนนดีในด้านความถูกต้อง

## ภาพ

ไฟล์:Finnish Wikipedia 400 000 logo.png|โลโกครบ 400,000 บทความของวิกิพีเดียภาษาฟินแลนด์ (29 สิงหาคม ค.ศ. 2016)
ไฟล์:Kaskinen vanha sivu.jpg|บทความแรกสุดที่บันทึกไว้


## อ้างอิง

## แหล่งข้อมูลอื่น

*  วิกิพีเดียภาษาฟินแลนด์
*  วิกิพีเดียภาษาฟินแลนด์ รุ่นโทรศัพท์

ฟินแลนด์
บ้านเก่า

**บ้านเก่า** อาจหมายถึง

* บ้านเก่า (วรรณกรรม) - หนังสือรวมบทกวีนิพนธ์ของโชคชัย บัณฑิต'
* พิพิธภัณฑสถานแห่งชาติ บ้านเก่า - ตั้งอยู่ริมฝั่งแม่น้ำแควน้อย ในตำบลบ้านเก่า อำเภอเมืองกาญจนบุรี จังหวัดกาญจนบุรี
* ตำบลบ้านเก่า อำเภอเมืองกาญจนบุรี จังหวัดกาญจนบุรี
* ตำบลบ้านเก่า อำเภอพานทอง จังหวัดชลบุรี
* ตำบลบ้านเก่า อำเภอด่านขุนทด จังหวัดนครราชสีมา
* ตำบลบ้านเก่า อำเภอหนองฉาง จังหวัดอุทัยธานี
กรมสรรพากร

**กรมสรรพากร** () เป็นส่วนราชการระดับกรม สังกัดกระทรวงการคลัง ที่ก่อตั้งในสมัยรัชกาลที่ 5 เมื่อวันที่ 7 ตุลาคม พ.ศ. 2433

กรมสรรพากร มีหน้าที่ในการจัดเก็บภาษีจากฐานรายได้และฐานการบริโภคภายในประเทศ ตามประมวลรัษฎากร และกฎหมายอื่นที่เกี่ยวข้องเพื่อเป็นรายได้ให้รัฐบาล เพื่อนำมาใช้พัฒนาประเทศได้แก่ ภาษีเงินได้บุคคลธรรมดา ภาษีเงินได้นิติบุคคล ภาษีเงินได้ปิโตรเลียม ภาษีมูลค่าเพิ่ม อากรแสตมป์ จากหน้าที่ดังกล่าวเมื่อมีเหตุจลาจล กรมสรรพากรจึงมักถูกวางเพลิงเสมอ อาทิเหตุการณ์ 14 ตุลา พฤษภาทมิฬ จนเป็นหน่วยงานของรัฐที่ถูกวางเพลิงมากที่สุดหน่วยงานหนึ่ง

นอกจากนั้นยังพิจารณาปรับปรุงตัวบทกฎหมาย และระบบการบริหารจัดเก็บภาษีเพื่อส่งเสริมการออม การลงทุนและการแข่งขันในการผลิตและการส่งออกกับนานาประเทศ ตลอดจนสร้างความเป็นธรรมในการกระจายรายได้ และเสริมสร้างความสมัครใจในการเสียภาษี และยังทำความตกลงระหว่างประเทศเพื่อขจัดการเก็บภาษีซ้ำซ้อนระหว่างกัน เพื่อสนับสนุนการค้าและการลงทุนระหว่างประเทศ โดยในปัจจุบันกรมสรรพากรแบ่งการบริหารเป็น 15 กอง และ 1 สำนักเลขานุการกรม

## เขตพื้นที่สรรพากร
กรมสรรพากร ได้แบ่งพื้นที่การบริการออกเป็นภูมิภาคต่างๆ รวม 12 ภาค เรียกว่า "เขตพื้นที่สรรพากร" ทั่วประเทศ

## อ้างอิง

## ดูเพิ่ม
* เขตพื้นที่สรรพากร

## แหล่งข้อมูลอื่น
* เว็บไซต์กรมสรรพากร

สรรพากร
หมวดหมู่:ภาษี
หมวดหมู่:องค์การที่ก่อตั้งในปี พ.ศ. 2433
หมวดหมู่:หน่วยงานของรัฐบาลไทยในเขตพญาไท
สรรพากร
หมวดหมู่:หน่วยงานภาครัฐที่ก่อตั้งในปี พ.ศ. 2433
ปอนด์อียิปต์

**ปอนด์อียิปต์** (, ; อักษรย่อ: **£**, **E£**, **£E**, **LE**, หรือ **EGP** ในอักษรละติน และ **** ในอักษรอาหรับ, รหัส ISO: **EGP**) เป็นสกุลเงินทางการของประเทศอียิปต์ แบ่งออกเป็น 100 ปิอาสเตอร์ (หรือกิรช์,  ; *พหุพจน์*  ; อักษรย่อ: PT, รูปสั้นของ "piastre tarif")) และในอดีตสามารถแบ่งเป็น 1,000 มิลลีเม ( &nbsp;; , ย่อเป็น *m* หรือ *mill*).

ตั้งแต่วันที่ 6 กรกฎาคม ค.ศ. 2022 ธนบัตร 10 และ 20 ปอนด์ได้ผลิตจากกระดาษพลาสติกโพลีเมอร์

## เหรียญและธนบัตร
เหรียญที่ใช้ได้แก่ เหรียญ 5, 10, 20, 25, 50 ปิอาสเตอร์ และ 1 ปอนด์ ธนบัตรที่ใช้ได้แก่ ธนบัตร 5, 10, 25, 50 ปิอาสเตอร์, 1, 5, 10, 20, 50, 100 และ 200 ปอนด์ และสามารถแลกเงินเป็นของไทยได้  5 บาทต่อ 10  ปิอาสเตอร์

## อ้างอิง

## แหล่งข้อมูลอื่น

* 
* Historical and current banknotes of Egypt

หมวดหมู่:เศรษฐกิจอียิปต์
หมวดหมู่:ประเทศอียิปต์
หมวดหมู่:สกุลเงินแอฟริกา
หมวดหมู่:สกุลเงินเอเชีย
หมวดหมู่:ปอนด์ (สกุลเงิน)
สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง

**สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง** เป็นพระราชโอรสพระองค์ที่ 39 ใน พระบาทสมเด็จพระจุลจอมเกล้าเจ้าอยู่หัว กับสมเด็จพระศรีพัชรินทราบรมราชินีนาถ พระบรมราชชนนีพันปีหลวง ประสูติเมื่อวันพุธ แรม 5 ค่ำ เดือน 3 ปีมะเส็ง ตรงกับวันที่ 8 กุมภาพันธ์ พ.ศ. 2425 เป็นพระโสทรานุชาในพระบาทสมเด็จพระมงกุฎเกล้าเจ้าอยู่หัว เป็นพระเชษฐาในพระบาทสมเด็จพระปกเกล้าเจ้าอยู่หัว มีพระนามลำลองว่า "**ทูลกระหม่อมกลาง**" สิ้นพระชนม์เมื่อวันที่ 22 พฤศจิกายน พ.ศ. 2430 สิริพระชันษา 5 ปี พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างถนนขึ้นและพระราชทานชื่อถนนว่า "ถนนตรีเพชร" เพื่อเป็นอนุสรณ์แก่สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง พระราชโอรส

"*สมเด็จพระเจ้าลูกยาเธอ เจ้าฟ้าตรีเพ็ชรุตม์ธำรง นริศรวงศ์เทวราช วโรภโตชาดพิสุทธิ์ รัตนบุรุษย์จุฬาลงกรณ์ บดินทรเทพวโรรส อดุยยศวิสุทธิกระษัตริย์ ขัตติยราชกุมาร"*

เดิมนั้นถนนตรีเพชรเริ่มต้นตั้งแต่ถนนเจริญกรุงจดถนนพาหุรัด ต่อมาใน พ.ศ. 2441 ทรงพระกรุณาโปรดเกล้าฯ ให้ตัดถนนตรีเพชรต่อจากถนนพาหุรัดถึงถนนจักรเพชร และใน พ.ศ. 2475 มีงานฉลองอาณาจักรรัตนโกสินทร์ 150 ปี พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้สร้างสะพานพระพุทธยอดฟ้าขึ้นในแนวตรงจากถนนตรีเพชร จึงให้ขยายถนนตรีเพชรตั้งแต่ช่วงจดถนนพาหุรัดถึงช่วงจรดถนนจักรเพชร

## พระอิสริยยศ

* สมเด็จพระเจ้าลูกยาเธอ เจ้าฟ้าตรีเพ็ชรุตม์ธำรง (8 กุมภาพันธ์ พ.ศ. 2425 - 23 ตุลาคม พ.ศ. 2453)
* สมเด็จพระเจ้าน้องยาเธอ เจ้าฟ้าตรีเพ็ชรุตม์ธำรง (23 ตุลาคม พ.ศ. 2453 - 26 พฤศจิกายน พ.ศ. 2468)
* สมเด็จพระเจ้าพี่ยาเธอ เจ้าฟ้าตรีเพ็ชรุตม์ธำรง (26 พฤศจิกายน พ.ศ. 2468 - 10 กรกฎาคม พ.ศ. 2478)
* สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง (10 กรกฎาคม พ.ศ. 2478 เป็นต้นไป)

## พงศาวลี




หมวดหมู่:พระราชโอรสในรัชกาลที่ 5
หมวดหมู่:สมเด็จพระเจ้าบรมวงศ์เธอ ชั้น 5
หมวดหมู่:เจ้าฟ้าชาย
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:เจ้าฟ้าชั้นเอก
สตาร์ทติง / บอร์นทูบี...

**สตาร์ทติ้ง / บอร์น ทู บี...** () เป็นซิงเกิลที่ 39 ของอายูมิ ฮามาซากิ  วางจำหน่ายเมื่อวันที่ 8 มีนาคม พ.ศ. 2549  โดยเป็นซิงเกิลที่ 26 ที่เปิดตัวในอันดับที่ 1 ของออริกอนชาร์ต  ซึ่งเป็นการทำลายสถิติของเซย์โกะ มัตสึดะที่มีซิงเกิลอันดับ 1 ออริกอนชาร์ต 25 ซิงเกิล  และซิงเกิลนี้มียอดขายรวม 188,551 แผ่น

เพลง Startin' ใช้ประกอบเพลงเปิดของเกมโอนิมุฉะ : ดอว์น ออฟ ดรีม  โดยที่เพลงปิดคือเพลง "rainy day" จากอัลบั้ม (miss)understood ส่วนเพลง Born To Be... ถูกใช้เป็นเพลงประกอบการถ่ายทอดสดการแข่งขันกีฬาโอลิมปิคฤดูหนาว 2006ของสถานีโทรทัศน์นิปปอน ทีวี

มิวสิกวิดีโอเพลง Startin' นั้นเป็นการผสมผสานระหว่างมิวสิกวิดีโอ Toxic ของบริทนีย์ สเปียร์ส  และมิวสิกวิดีโอ Work It ของมิสซีย์ เอเลียตต์  และการแต่งตัวตามสไตล์ของภาพยนตร์เรื่องนางฟ้าซามูไร  

ส่วนมิวสิกวิดีโอเพลง Born To Be... นั้นใช้โทนของแสงเหลืองและสีส้มเป็นหลัก  โดยมีแดนเซอร์และวงดนตรีเล่นประกอบในฉาก  และมีภาพวิดีโอของผู้คนที่เล่าความฝันของตนเองในช่วงท้ายของมิวสิกวิดีโอ

## รายชื่อเพลง

1. Startin' "Original Mix" 

2. Born To Be... "Original Mix" 

3. teens "Acoustic Version" 

4. Startin' "Original Mix -Instrumental-" 

5. Born To Be... "Original Mix -Instrumental-" 

## มิวสิกวิดีโอ

1. Startin' (video clip) 

2. Born To Be... (video clip) 

## การแสดงสด
* 3 มีนาคม พ.ศ. 2549 – Music Fighter – "Startin' "
* 10 มีนาคม พ.ศ. 2549 – Music Station – "Born To Be…"
* 10 มีนาคม พ.ศ. 2549 – Music Fighter – "Born To Be…"
* 11 มีนาคม พ.ศ. 2549 – CDTV – "Startin' "
* 31 มีนาคม พ.ศ. 2549 – Music Station – "teens ~acoustic version~"
* 3 เมษายน พ.ศ. 2549 – Hey! Hey! Hey! – "teens ~acoustic version~"

## ชาร์ต
;ออริกอนชาร์ต (ในญี่ปุ่น)

## แหล่งข้อมูลอื่น
* ข้อมูลของเอเว็กซ์แทร็กซ์  
* CD+DVD ข้อมูลของเอเว็กซ์แทร็กซ์  
* ข้อมูลของออริกอน

หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
บลูเบิร์ด

**บลู เบิร์ด** () เป็นซิงเกิลที่ 40 ของอายูมิ ฮามาซากิ  เป็นซิงเกิลที่ขึ้นถึงอันดับที่ 1 ติดต่อกันเป็นซิงเกิลที่ 15 และเป็นซิงเกิลที่ 27 ที่ได้อันดับที่ 1 ออริกอนชาร์ต  โดยได้วางจำหน่ายใน 3 แบบ คือ ซีดี แบบ A, ซีดี+ดีวีดี แบบ B และซีดี+ดีวีดี แบบ C  โดยซีดี+ดีวีดี แบบ B มีเบื้องหลังมิวสิกวีดีโอเพลง BLUE BIRD  ส่วนซีดี+ดีวีดี แบบ C มีเบื้อหลังมิวสิกวีดีโอ Beautiful Fighters  ในตอนแรกซิงเกิลบลูเบิร์ดถูกกำหนดให้เป็นทริปเปิ้ล เอ ไซด์ซิงเกิล  แต่ตอนหลังเปลี่ยนในมาเป็นแม็กซี่ซิงเกิลแทน  

มิวสิกวีดีโอเพลง BLUE BIRD ถ่ายทำในชายทะเลที่เกาะกวม  เป็นเรื่องราวของการพักผ่อนของอายูและเพื่อนทีมงาน  ส่วนมิวสิกวีดีโอ Beautiful Fighters เป็นเรื่องเกี่ยวกับการต่อสู้ของผู้หญิงที่มีต่ออุปสรรคในการทำงานของเธอ  และสุดท้ายก็ฟันฝ่าอุปสรรคออกมาได้

## รายชื่อเพลง

# Blue Bird "Original Mix" 
# Beautiful Fighters "Original Mix" 
# Ladies Night ～another night～ 
# Blue Bird "Harderground remix" 
# Blue Bird "Original Mix -Instrumental-" 
# Beautiful Fighters "Original Mix -Instrumental-" 

## มิวสิกวีดีโอ CD+DVD แบบ B

# Blue Bird (video clip)　 

# Beautiful Fighters (video clip) 
# Blue Bird (making clip) 

## มิวสิกวีดีโอ CD+DVD แบบ C

# Blue Bird (video clip) 
# Beautiful Fighters (video clip) 
# Beautiful Fighters (making clip) 

## การแสดงสด
* 11 มิถุนายน พ.ศ. 2549 - Domoto Kyodai - "Blue Bird"
* 16 มิถุนายน พ.ศ. 2549 - Music Station - "Blue Bird"
* 23 มิถุนายน พ.ศ. 2549 - Music Fighter - "Blue Bird"
* 23 มิถุนายน พ.ศ. 2549 - Music Station - "Blue Bird"
* 24 มิถุนายน พ.ศ. 2549 - CDTV - "Blue Bird"
* 25 มิถุนายน พ.ศ. 2549 - Avex Shareholders Meeting - "Blue Bird"

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
กลิตเตอร์ / เฟทเท็ตด์

"**กลิตเตอร์ / เฟทเท็ตด์**" () เป็นซิงเกิลลำดับที่ 41 ของอายูมิ ฮามาซากิ และเป็นซิงเกิลแรกหลังจากออกซิงเกิล "บลูเบิร์ด" เมื่อปีก่อน ขึ้นชาร์ตออริกอนในอันดับที่ 1 โดยมียอดขายรวมประมาณ 160,000 ชุด

เพลง "กลิตเตอร์" เป็นเพลงประกอบโฆษณา ZESPRI Kiwi, เพลง "เฟทเท็ตด์" เป็นเพลงประกอบภาพยนตร์เรื่อง "ไคเด็น" และเพลง "ซีเคร็ต" เป็นเพลงประกอบภาพยนตร์ฮ่องกงเรื่อง "Confession of Pain" นอกจากนี้เพลง "ซีเคร็ต" ยังบรรจุไว้ในอัลบั้ม *ซีเคร็ต* อีกด้วย

มิวสิกวิดีโอของเพลง "กลิตเตอร์" และ "เฟทเท็ตด์" ได้นำมาสร้างเป็นเรื่องราวในภาพยนตร์สั้น "距愛 ～Distance Love～" โดยมีน ฌอน ยู นักแสดงชาวฮ่องกงเป็นพระเอกมิวสิกวิดีโอ ถ่ายทำในฮ่องกง

## ดิสแทนส์เลิฟ
มิวสิกวิดีโอ "กลิตเตอร์" เป็นเรื่องราวของอายูมิที่ได้ไปโปรโมตอัลบั้ม *ซีเคร็ต* และ *อะเบสท์ทู* ที่ฮ่องกงและได้พบกับบอร์ดี้การ์ดหนุ่มที่มาช่วยไว้ตอนถูกนักข่าวเบียดจนเกือบหกล้ม จากนั้นขณะถ่ายทำมิวสิกวิดีโออยู่โคมไฟประกอบฉากได้ตกลงมา แต่โชคดีที่ได้บอร์ดี้การ์ดหนุ่มมาช่วยไว้ ต่อมาได้ส่งข้อความผ่านทางเครื่องแปลภาษา ในขณะที่อายูมิได้หลบหนีแฟนเพลงที่วิ่งตามก็ได้บอร์ดี้การ์ดหนุ่มผู้นั้นช่วยไว้จนก่อให้เกิดความรักในที่สุด แต่ด้วยความแตกต่างกันของคนสองคนจึงต้องแอบซ่อนความสัมพันธ์เอาไว้ โดยก่อนที่อายูมิจะกลับได้ให้แหวนคล้ายที่สร้อยของฌอนเอาไว้เป็นที่ระลึกก่อนกลับที่พักไป

ในขณะที่มิวสิกวิดีโอเพลง "เฟทเท็ตด์" เป็นเรื่องราวในขณะที่ฌอนยังคิดหนักเกี่ยวกับความรักของสองคนในอ่างน้ำเขาก็ฝันร้ายขึ้นมาจนทำให้ตัวเองสับสนไปหมด วันต่อมาในขณะที่อายูมิกำลังแถลงข่าวเธอได้เผลอปัดแก้วน้ำตกลงบนพื้น แต่ก็ไม่มีอะไรเกิดขึ้น โดยก่อนกลับเธอได้ส่งข้อความกับฌอนว่าจะทำพิธีแต่งงานกันลับๆในคืนนี้ แต่ในขณะที่อายูมิกำลังเดินทางไปโบสถ์นั้นเอง เธอได้เห็นสภาพรถมอร์เตอร์ไซต์ที่ฌอนขับมาประสบอุบัติเหตุจนเสียชีวิต เธอเสียใจเป็นอย่างมาก และได้นั่งร้องไห้อยู่ริมน้ำ โดยที่ฉากจบของ "距愛 ～Distance Love～"จะอยู่ที่ร่มสองคันที่ว่างเปล่า

## รายชื่อเพลง
# กลิตเตอร์ "original mix"
# เฟทเท็ตด์ "original mix"
# ซีเคร็ต "original mix"
# กลิตเตอร์ "original mix -Instrumental-"
# เฟทเท็ตด์ "original mix -Instrumental-"
## มิวสิกวิดีโอ
# "距愛 ～Distance Love～"(glitter / fated) short film 
## การแสดงสด
* 13 กรกฎาคม พ.ศ. 2550 - Music Station - "Glitter"
* 13 กรกฎาคม พ.ศ. 2550 - Music Fighter - "Fated"
* 14 กรกฎาคม พ.ศ. 2550 - CDTV - "Glitter"
* 16 กรกฎาคม พ.ศ. 2550 - Hey!Hey!Hey! - "Glitter"
* 20 กรกฎาคม พ.ศ. 2550 - Music Japan - "Glitter"
* 20 กรกฎาคม พ.ศ. 2550 - Music Station - "Fated"
## ชาร์ต
;ชาร์ตออริกอน

หมวดหมู่:ซิงเกิลในปี พ.ศ. 2550
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
อำเภอน้ำขุ่น

**น้ำขุ่น** เป็นอำเภอหนึ่งในจังหวัดอุบลราชธานี อยู่ในเขตชายแดนไทย-กัมพูชา ประชาชนในพื้นที่มีการใช้ภาษาท้องถิ่นที่มีทั้งภาษาไทย ภาษาอีสาน และภาษาเขมร **อำเภอน้ำขุ่น**เป็นพื้นที่สำคัญเนื่องจากอยู่ใกล้อุทยานแห่งชาติเขาพระวิหารจากฝั่งจังหวัดอุบลราชธานีมากที่สุด โดยอุทยานแห่งชาติเขาพระวิหารมีบริเวณรอยต่อที่อยู่ในพื้นที่**อำเภอกันทรลักษ์** จังหวัดศรีสะเกษ **อำเภอน้ำขุ่น**และ**อำเภอน้ำยืน**ที่เชื่อมต่อกันตามแนวเทือก**เขาพนมดงรัก** โดยพื้นที่ป่าของเขตอุทยานแห่งชาติฝั่งจังหวัดอุบลราชธานีมีพื้นที่ป่ามากถึง 40,000 ไร่  

## ที่ตั้งและอาณาเขต
อำเภอน้ำขุ่นตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอกันทรลักษ์ (จังหวัดศรีสะเกษ) อำเภอทุ่งศรีอุดม และอำเภอเดชอุดม
* **ทิศตะวันออก** ติดต่อกับอำเภอน้ำยืน
* **ทิศใต้** ติดต่อกับจังหวัดพระวิหาร ประเทศกัมพูชา
* **ทิศตะวันตก** ติดต่อกับอำเภอกันทรลักษ์ (จังหวัดศรีสะเกษ)

## ประวัติ
ท้องที่อำเภอน้ำขุ่นเดิมเป็นส่วนหนึ่งของอำเภอน้ำยืน ทางราชการได้แบ่งพื้นที่การปกครองออกมาตั้งเป็น **กิ่งอำเภอน้ำขุ่น** ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น **อำเภอน้ำขุ่น** โดยมีผลบังคับตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอน้ำขุ่นแบ่งพื้นที่การปกครองออกเป็น 4 ตำบล 55 หมู่บ้าน ได้แก่ 

### การปกครองส่วนท้องถิ่น
ท้องที่อำเภอน้ำขุ่นประกอบด้วยองค์กรปกครองส่วนท้องถิ่น 4 แห่ง ได้แก่
* **เทศบาลตำบลขี้เหล็ก** ครอบคลุมพื้นที่ตำบลขี้เหล็กทั้งตำบล
* **เทศบาลตำบลตาเกา** ครอบคลุมพื้นที่ตำบลตาเกาทั้งตำบล
* **องค์การบริหารส่วนตำบลไพบูลย์** ครอบคลุมพื้นที่ตำบลไพบูลย์ทั้งตำบล
* **องค์การบริหารส่วนตำบลโคกสะอาด** ครอบคลุมพื้นที่ตำบลโคกสะอาดทั้งตำบล

## อ้างอิง

น้ำขุ่น
รายชื่องู

**รายชื่อ[[งู]]** เป็นการรวบรวมรายชื่องูในแต่ละสายพันธุ์ทั่วโลก เพื่อเป็นการสะดวกต่อค้นหา การศึกษา ค้นคว้าเกี่ยวกับวงจรชีวิตความเป็นอยู่ของงู

สำหรับผู้ที่จะเพิ่มเติมรายชื่องู ขอให้เรียงลำดับตามตัวอักษร เพื่อให้ง่ายต่อการเพิ่มเติมรายชื่อ ในส่วนของรายชื่องูที่มีคนเริ่มเขียนบทความแล้วดูได้ที่ หมวดหมู่รายชื่องู

------
ณรงค์เดช นันทโพธิ์เดช

พันโท **ณรงค์เดช นันทโพธิ์เดช** (8 สิงหาคม พ.ศ. 2490 — 22 พฤษภาคม พ.ศ. 2528) เป็นอดีตผู้บังคับกองพันทหารราบที่ 2 กรมทหารราบที่ 21 รักษาพระองค์ ผู้ก่อตั้งหลักสูตรทหารเสือราชินี และเคยดำรงตำแหน่ง ผู้อำนวยการโครงการพัฒนาตามพระราชดำริ

## ประวัติ
ณรงค์เดช เกิดเมื่อวันที่ 8 สิงหาคม พ.ศ. 2490 ที่อำเภอเมือง จังหวัดอุบลราชธานี เป็นบุตรชายของ พ.ต.ท. บุญเลิศ นันทโพธิ์เดช และนางวันทนา นันทโพธิ์เดช มีพี่น้องร่วมบิดามารดาด้วยกัน 4 คน คือ
# นางจันทนา วีระเถกิงชีวี
# นางสะอาดวงศ์ กมลรัตน์พิมมูล
# นายอัคฤทธิ์ นันทโพธิ์เดช
# นายธรรมศักดิ์ นันทโพธิ์เดช

ณรงค์เดชมีลูก 2 คน ได้แก่ 

# น.ส.พิมลแข นันทโพธิ์เดช
# พ.ต. ณัชร นันทโพธิ์เดช

### การศึกษา
จบการศึกษาจากโรงเรียนเตรียมทหาร รุ่นที่ 8 ต่อมาขณะศึกษาที่โรงเรียนนายร้อยพระจุลจอมเกล้า เขาชนะเลิศการแข่งขันวิ่งมินิมาราธอน 10 กิโลเมตร ถึง 3 ปีซ้อน เป็นผู้เชี่ยวชาญศิลปะแม่ไม้มวยไทย, การต่อสู้ด้วยมือเปล่า, การใช้อาวุธทุกชนิด โดยเฉพาะปืน, การกระโดดร่ม และการดำน้ำ

พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ทรงพระกรุณาโปรดเกล้าฯ ให้ พ.ท. ณรงค์เดช เป็นหนึ่งในผู้ปฏิบัติหน้าที่ถวายการรับใช้ จนเป็นที่ประจักษ์มากมายหลายครั้ง โดยขณะมียศพันตรี เขาประพันธ์คำร้องเพลง *จากยอดดอย* ถวายสมเด็จฯ พระบรมราชินีนาถ แล้วทรงมอบให้ แมนรัตน์ ศรีกรานนท์ เป็นผู้ประพันธ์ทำนอง

ต่อมาเมื่อ พ.ศ. 2522 จรัล มโนเพ็ชร ศิลปินนักร้อง ทำหนังสือขอพระราชทานพระบรมราชานุญาต นำมาขับร้องลงในอัลบั้มเพลงโฟล์คซอง "จากยอดดอย" ปัจจุบัน ใช้เป็นเพลงประจำมหาวิทยาลัยธุรกิจบัณฑิตย์

พ.ท. ณรงค์เดช เดินทางไปศึกษา หลักสูตรเสนาธิการทหารบก ที่ค่ายเลเวนเวิร์ธ ประเทศสหรัฐอเมริกา และยังใช้เวลาว่างเรียนการบิน การกระโดดร่ม และการดำน้ำ พร้อมกันไปด้วย ต่อมายังศึกษาต่อระดับปริญญาโท สาขารัฐประศาสนศาสตร์ ทว่าเขาถึงแก่กรรมอย่างกะทันหันที่นั่นเอง ด้วยอาการหัวใจล้มเหลวอย่างฉับพลัน ขณะกำลังนั่งพักระหว่างเล่นกีฬาเทนนิส เมื่ออายุ 38 ปี สมเด็จฯ พระบรมราชินีนาถ ทรงรับศพไว้ในพระบรมราชานุเคราะห์โดยตลอด ทั้งเสด็จฯ พระราชทานเพลิงศพด้วยพระองค์เอง เมื่อวันที่ 15 สิงหาคม พ.ศ. 2528

พ.ท. ณรงค์เดช มีน้องชายต่างมารดาคือ พล.ต. เกรียงศักดิ์ นันทโพธิ์เดช ผู้ทรงคุณวุฒิกองทัพบก

## เครื่องราชอิสริยาภรณ์
พ.ท.  ได้รับพระราชทานเครื่องราชอิสริยาภรณ์ต่าง ๆ ดังนี้

## ดูเพิ่ม
* กรมทหารราบที่ 21 รักษาพระองค์
* จากยอดดอย

## อ้างอิง

* 

หมวดหมู่:บุคคลจากอำเภอเมืองอุบลราชธานี
หมวดหมู่:ทหารบกชาวไทย
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ย.ร.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:ผู้ได้รับเหรียญรัตนาภรณ์ ภ.ป.ร.4
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากโรงเรียนอุดรพิทยานุกูล
รวมเหล่ายอดคนพิทักษ์โลก

***รวมเหล่ายอดคนพิทักษ์โลก*** () เป็นภาพยนตร์คอมพิวเตอร์แอนิเมชันแนวซูเปอร์ฮีโร ตลก กำกับและเขียนโดยแบรด เบิร์ด อำนวยการสร้างโดยพิกซาร์ ออกฉายในปี 2547 โดยวอลต์ดิสนีย์พิกเจอส์

*รวมเหล่ายอดคนพิทักษ์โลก* ได้รับ 2 รางวัลออสการ์ ในสาขาภาพยนตร์แอนิเมชันยอดเยี่ยม และสาขาลำดับเสียงยอดเยี่ยม

## ทีมพากย์
* เครก ที. เนลสัน พากย์เป็น บ็อบ พาร์/มิสเตอร์อินเครดิเบิล
* ฮอลลี ฮันเตอร์ พากย์เป็น เฮเลน พาร์/อิลาสติเกิร์ล
* ซาราห์ วอเวลล์ พากย์เป็น ไวโอเล็ต พาร์
* สเปนเซอร์ ฟ็อกซ์ พากย์เป็น แดเชียล รอเบิร์ต พาร์/เดอะแดช
* เจสัน ลี พากย์เป็น บัดดี ไพน์/อินเครดิ-บอย/ซินโดรม
* แซมมวล แอล. แจ็กสัน พากย์เป็น ลูเชียส เบสต์/ฟรอโซน
* เอลิซาเบธ เปญา พากย์เป็น มิราจ
* แบรด เบิร์ด พากย์เป็น เอดนา โมด

## ภาคต่อ
*[[รวมเหล่ายอดคนพิทักษ์โลก 2]]* มีกำหนดฉาย 21 มิถุนายน 2561 โดยจะได้แบรด เบิร์ดและไมเคิล จิอัคคิโนกลับมากำกับและทำดนตรีประกอบตามลำดับ

## อ้างอิง

## แหล่งข้อมูลอื่น

*
*
*
*
*
*
*
*''The Incredibles'' production notes 

หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์แอนิเมชัน
หมวดหมู่:ภาพยนตร์แอนิเมชันยอดเยี่ยม รางวัลออสการ์
หมวดหมู่:ภาพยนตร์โดยพิกซาร์
หมวดหมู่:ภาพยนตร์ที่มีฉากบนเกาะสมมติ
หมวดหมู่:ภาพยนตร์แอนิเมชันที่มีฉากบนเกาะ
หมวดหมู่:ตระกูลสมมุติ
หมวดหมู่:ซูเปอร์ฮีโรเด็ก
หมวดหมู่:ตัวละครกลุ่มห้า
หมวดหมู่:ภาพยนตร์ที่กำกับโดย แบรด เบิร์ด
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
อินสไปเออร์ (เพลง)

**อินสไปเออร์** () เป็นซิงเกิลที่ 33 ของอายูมิ ฮามาซากิ  วางจำหน่ายเมื่อวันที่ 28 กรกฎาคม พ.ศ. 2547  เปิดตัวสัปดาห์แรกในอันดับที่ 1 ของออริกอนชาร์ต  มียอดขายรวม 420,000 แผ่น  โดยเป็นซิงเกิลที่มียอดขายสูงที่สุดของอายูมิ ฮามาซากิในปี พ.ศ. 2547 

มิวสิกวีดีโออินสไปเออร์ ถ่ายทำที่นครลอสแอนเจลิส  ประเทศสหรัฐอเมริกา  และมิวสิกวีดีโอเพลง GAME ถ่ายทำที่สตูดิโอที่ประเทศญี่ปุ่น  โดยเพลง GAME มีการนำเสียงดนตรีประกอบเกมเข้ามาใส่ในทำนองอีกด้วย  

## รายชื่อเพลง
1. INSPIRE "Original Mix" 

2. GAME "Original Mix" 

3. INSPIRE "Original Mix -Instrumental-" 

4. GAME "Original Mix -Instrumental-" 

## มิวสิกวีดีโอ

1. INSPIRE (video clip) 
 
2. GAME (video clip)

## การแสดงสด

* 22 กรกฎาคม พ.ศ. 2547 – AX Music – "Inspire" 

* 23 กรกฎาคม พ.ศ. 2547 – PopJam – "Game" 

* 23 กรกฎาคม พ.ศ. 2547 – Music Station – "Inspire" และ "Game" 

* 24 กรกฎาคม พ.ศ. 2547 – CDTV – "Inspire" 

* 27 กรกฎาคม พ.ศ. 2547 – CDTV Special – "Game" 

* 2 สิงหาคม พ.ศ. 2547 – Hey! Hey! Hey! – "Inspire" 

* 11 สิงหาคม พ.ศ. 2547 – Sokuhou Uta no Daijiten – "Inspire" 

* 31 ธันวาคม พ.ศ. 2547 – CDTV Special 2004-2005 – "Inspire" และ "Game"

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2547
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
วิกิพีเดียภาษาเวียดนาม

**วิกิพีเดียภาษาเวียดนาม** () เป็นสารานุกรมวิกิพีเดียที่จัดทำขึ้นในภาษาเวียดนาม เริ่มสร้างเมื่อเดือนพฤศจิกายน ค.ศ. 2002 คู่แข่งหลักของวิกิพีเดียภาษาเวียดนามคือ *[[Từ điển Bách khoa toàn thư Việt Nam|พจนานุกรมสารานุกรมเวียดนาม]]* (*Từ điển Bách khoa toàn thư Việt Nam*) พจนานุกรมสารานุกรมที่ได้รับเงินสนับสนุนจากรัฐ ซึ่งมีให้ใช้ในอินเทอร์เน็ตด้วย

## เนื้อหา
ณ เดือน  วิกิพีเดียภาษานี้มีบทความประมาณ  บทความ ทำให้เป็นวิกิพีเดียที่มีจำนวนบทความมากเป็นอันดับ 5 ในบรรดาภาษาที่ไม่ใช่ภาษายุโรป ส่วนสถิติ ณ ค.ศ. 2019 วิกิพีเดียภาษานี้มีบทความเพียง 449,000 บทความ โดยร้อยละ 63 สร้างขึ้นโดยบอต ทำให้เป็นวิกิพีเดียที่มีจำนวนบทความมากเป็นอันดับที่ 3 ในบรรดาภาษาที่ไม่ใช่ภาษายุโรปในเวลานั้น (เป็นรองเพียงวิกิพีเดียภาษาญี่ปุ่นและภาษาจีน)

## การก่อกวน
สื่อในเวียดนามักตีพิมพ์ข่าวการก่อกวนในวิกิพีเดียภาษาเวียดนาม หนังสือพิมพ์บางส่วนได้รายงานผู้ใช้ในวิกิพีเดียภาษาเวียดนามก่อกวนเนื้อหาต่าง ๆ ส่วนใหญ่มักเป็นบทความเกี่ยวกับนักร้อง นักแสดง หรือตัวละคร หนังสือพิมพ์เหล่านี้เผยแพร่ข่าวนี้ทันทีที่มีการก่อกวน

บุคคลบางส่วนที่ตกเป็นเหยื่อจากการก่อกวนได้แก่: Hồ Ngọc Hà, Bảo Thy, Nguyễn Cao Kỳ Duyên (MC) และ Kỳ Duyên (miss) หรือไอแซก นิวตันกับเนื้อหาอื่น ๆ

## อ้างอิง

## แหล่งข้อมูลอื่น

*  วิกิพีเดียภาษาเวียดนาม
*  วิกิพีเดียภาษาเวียดนาม รุ่นโทรศัพท์

เวียดนาม
หมวดหมู่:ภาษาเวียดนาม
โมเมนส์ (เพลงอายูมิ ฮามาซากิ)

**โมเมนต์ส** () เป็นซิงเกิลที่ 31 ของอายูมิ ฮามาซากิ    โดยเปิดตัวที่อันดับ 1 ออริกอนชาร์ตนานถึง 2 สัปดาห์ซ้อน  โดยมียอดขายรวมมากกว่า 310,000 แผ่น  และเป็นซิงเกิลแรกในอัลบั้ม My Story ที่ออกจำหน่ายในปีเดียวกันนั้นอีกด้วย

Moments เป็นซิงเกิลแรกที่ทำในรูปแบบซีดี  และซีดี+ดีวีดี  และตั้งแต่นั้นมาซิงเกิลก็อายูมิ ฮามาซากิก็เริ่มทำออกในมี 2 รูปแบบตั้งแต่นั้นเป็นต้นมา

## รายชื่อเพลง
# Moments "Original Mix" 
# Moments "Acoustic Piano Version" 
# Moments "Flying humanoid Mix" 
# Moments "Original Mix -Instrumental-" 

## มิวสิกวิดีโอ
# Moments (video clip)

## การแสดงสด
* 6 มีนาคม พ.ศ. 2547 – Ayu Ready? 
* 26 มีนาคม พ.ศ. 2547 – AX Music 
* 27 มีนาคม พ.ศ. 2547 – CDTV 
* 2 เมษายน พ.ศ. 2547 – PopJam 
* 5 เมษายน พ.ศ. 2547 – Hey! Hey! Hey! 
* 9 เมษายน พ.ศ. 2547 – Music Station ("Moments ~acoustic version~") 
* 22 พฤษภาคม พ.ศ. 2547 – MTV Super Dry Live 
* 1 ธันวาคม พ.ศ. 2547 – FNS Music Festival 
* 31 ธันวาคม พ.ศ. 2547 – Kouhaku Uta Gassen

## ชาร์ต
; ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2547
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
อำเภอนาคู

**นาคู** เป็นอำเภอหนึ่งของจังหวัดกาฬสินธุ์

## ที่ตั้งและอาณาเขต
อำเภอนาคูตั้งอยู่บริเวณทิวเขาภูพาน ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอภูพานและอำเภอเต่างอย (จังหวัดสกลนคร) 
* **ทิศตะวันออก** ติดต่อกับอำเภอดงหลวง (จังหวัดมุกดาหาร) และอำเภอเขาวง
* **ทิศใต้** ติดต่อกับอำเภอเขาวงและอำเภอกุฉินารายณ์
* **ทิศตะวันตก** ติดต่อกับอำเภอห้วยผึ้ง

## ประวัติ
ประมาณ พ.ศ.2324 ชาวเมืองเซโปน จากฝั่งซ้ายแม่น้ำโขงอพยพมาครั้งแรกประมาณ 20 ครัวเรือน ตั้งบ้านเรือนอยู่ริมน้ำห้วยขามตอนใต้ ระหว่างบ้านโพนสวางกับบ้านโนนศาลา ปัจจุบันนี้ให้ชื่อว่า**บ้านท่าไม่**

ประมาณปี พ.ศ.2338 ได้ย้ายบ้านเรือนมาตั้งอยู่เชิงเขาภูแดนช้าง บ้านเถียงนาชุม เชิงเขาแห่งนี้เป็นแดนหากินของช้างป่าอยู่ก่อน ด้านทิศเหนือของหมู่บ้านมีลำน้ำห้วยขาม และห้วยโป่งห่างหมู่บ้านประมาณ 1 กิโลเมตร ด้านทิศใต้ของหมู่บ้านหนองขามเฒ่า และลำห้วยพะยังห่างหมู่บ้าน ประมาณ 2 กิโลเมตร ตอนใต้ลงไปอีกมีห้วยแสง ห้วยน้ำปุ้น ห่างหมู่บ้าน 3 กิโลเมตร เป็นทำเลทำการเกษตรอย่างดี จึงตั้งชื่อว่า**บ้านนาคลอง**

สมัยรัชกาลที่ 2 แห่งกรุงรัตนโกสินทร์มีโคตรหลักคำ และพรหมดวงสี ท้าวเพียเมืองวังไม่พอใจจำราชการกับเมืองวัง จึงอพยพครอบครัวข้ามแม่น้ำโขงมาฝั่งตะวันตก พักอยู่เชิงเขาภูพานด้านทิศตะวันตก ขณะนั้นมีหมู่บ้านเป็นหลักอยู่ 3 หมู่บ้าน คือบ้านนาขาม บ้านนาคู และบ้านนาคลอง ในสมัยเจ้าอนุวงศ์ครองราชย์สมบัติเมืองเวียงจันทร์ เป็นประเทศราชขึ้นต่อกรุงเทพฯ จึงนำท้าวเพียทั้ง 2 ลงไปเฝ้าสวามิภักดิ์ขอพึ่งพระบรมโพธิสมภาร ขอตั้งเป็นเมืองภูแดนช้าง ต่อมาเพี้ยนเป็นเมือง **[[ภูแล่นช้าง]]** 

ต่อมาทางราชการได้พิจารณาเห็นว่าเมืองภูแล่นช้างกับเมืองกุดสิมนารายณ์ มีอาณาเขตคับแคบและตั้งอยู่ใกล้กัน จึงได้ยุบเมืองภูแล่นช้างให้ไปตั้งเป็นเมืองใหม่ที่อำเภอยางตลาดในปัจจุบัน แล้วให้รวมอาณาเขตเมืองภูแล่นช้างเข้ากับเมืองกุดสิมนารายณ์ เมื่อประมาณปี พ.ศ. 2445 

และ เมื่อปี พ.ศ. 2512 ทางราชการได้ยกฐานะตำบลคุ้มเก่าขึ้นเป็นกิ่งอำเภอเขาวงโดยมี ตำบลคุ้มเก่า ตำบลสงเปลือย ตำบลหนองผือ ตำบลภูแล่นช้าง และตำบลนาคู อยู่ในเขตการปกครองของกิ่งอำเภอเขาวง 

ทางราชการเห็นว่าพื้นที่ตำบลนาคูมีประชากรหนาแน่นมากขึ้น ได้แบ่งพื้นที่ ต.นาคู ต.ภูแล่นช้าง ต.สายนาวัง ต.โนนนาจาน และต.บ่อแก้ว ออกมาตั้งเป็น **กิ่งอำเภอนาคู** ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน จนกระทั่งในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น **อำเภอนาคู** โดยมีผลบังคับตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอนาคูแบ่งเขตการปกครองย่อยออกเป็น 5 ตำบล 55 หมู่บ้าน ได้แก่

### การปกครองส่วนท้องถิ่น
ท้องที่อำเภอนาคูประกอบด้วยองค์กรปกครองส่วนท้องถิ่น 6 แห่ง ได้แก่
* **เทศบาลตำบลนาคู** ครอบคลุมพื้นที่บางส่วนของตำบลนาคู
* **เทศบาลตำบลภูแล่นช้าง** ครอบคลุมพื้นที่ตำบลภูแล่นช้างทั้งตำบล
* **องค์การบริหารส่วนตำบลนาคู** ครอบคลุมพื้นที่ตำบลนาคู (เฉพาะนอกเขตเทศบาลตำบลนาคู)
* **องค์การบริหารส่วนตำบลสายนาวัง** ครอบคลุมพื้นที่ตำบลสายนาวังทั้งตำบล
* **องค์การบริหารส่วนตำบลโนนนาจาน** ครอบคลุมพื้นที่ตำบลโนนนาจานทั้งตำบล
* **องค์การบริหารส่วนตำบลบ่อแก้ว** ครอบคลุมพื้นที่ตำบลบ่อแก้วทั้งตำบล

## สถานที่ท่องเที่ยว
* สนามบินเสรีไทย  สนามบินลับเมืองนาคู
* อ่างเก็บน้ำห้วยมะโน 
* น้ำตกผานางคอย
* วนอุทยานภูแฝก
* ผาระแงง
* วัดผาเจริญธรรม

## อ้างอิง

นาคู
คารอลส์ (เพลงอายูมิ ฮามาซากิ)

**คารอลส์** () เป็นซิงเกิลที่ 34 ของอายูมิ ฮามาซากิ  เปิดตัวสัปดาห์แรกที่อันดับ 1 ออริกอนชาร์ต  โดยเป็นซิงเกิลที่ 21 ที่สามารถขึ้นถึงอันดับที่ 1 ด้วยยอดขาย 177,778 แผ่น  และมียอดขายรวมมากกว่า 340,000 แผ่น  โดยซิงเกิลนี้เป็นซิงเกิลเดียวของอายูมิ ฮามาซากิที่วางจำหน่ายในรูปแบบดีวีดีออดิโอ  และซุปเปอร์ออดิโอซีดี  ซึ่ง CAROLS เป็นซิงเกิลสุดท้ายของอัลบั้ม My Story

มิวสิกวีดีโอเพลง CAROLS เป็นภาพขาว-ดำ  มีฉากเป็นเวทีของโรงละครที่ว่างเปล่า  และอายูมิแสดงเป็นนักร้องที่ขึ้นมาร้องเพลงบนเวทีที่ไม่มีผู้ชม  โดยเนื้อหาแสดงถึงความเศร้าหมอง

## รายชื่อเพลง
1. CAROLS "Original Mix"

2. CAROLS "Criminal Tribal Mix"

3. CAROLS "Hammond B-3 Whisper"

4. CAROLS "Original Mix -Instrumental-"

## มิวสิกวีดีโอ

CAROLS (video clip)

## การแสดงสด
* 24 กันยายน พ.ศ. 2547 – PopJam

* 24 กันยายน พ.ศ. 2547 – Music Station

* 26 กันยายน พ.ศ. 2547 – CDTV

* 30 กันยายน พ.ศ. 2547 – AX Music

* 8 ตุลาคม พ.ศ. 2547 – Music Station

* 18 ตุลาคม พ.ศ. 2547 – Hey! Hey! Hey!

* 15 ธันวาคม พ.ศ. 2547 – Best Artist

* 24 ธันวาคม พ.ศ. 2547 – Music Station

## ชาร์ต
;ออริกอนชาร์ต (ในญี่ปุ่น)

หมวดหมู่:เพลงในปี พ.ศ. 2547
หมวดหมู่:ซิงเกิลในปี พ.ศ. 2547
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
อำเภอสามชัย

**สามชัย** เป็นอำเภอหนึ่งของจังหวัดกาฬสินธุ์ เดิมเป็นเขตท้องที่ของอำเภอสหัสขันธ์ทั้งหมด ก่อนที่จะย้ายมาขึ้นกับอำเภอคำม่วงในปี พ.ศ. 2515 ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอคำม่วง และยกฐานะเป็นอำเภอในวันที่ 8 กันยายน 2550

## ที่มาของชื่อ
ที่มาของชื่ออำเภอสามชัยมาจากการที่บริเวณที่ตั้งของอำเภอเป็นทางสามแยก ในอดีตมีการปะทะกันระหว่างเจ้าหน้าที่ตำรวจทหารกับกลุ่มคอมมิวนิสต์ในสมัยนั้นในบริเวณทางสามแยก ผลการปะทะมีผู้เสียชีวิตหลายราย ชาวบ้านจึงเรียกว่า "สามแยกอันตราย" และต่อมามีชาวบ้านไปตั้งบ้านเรือนอยู่อาศัยและเรียกกันว่าบ้านสามแยก และชาวบ้านเรียกกันสั้น ๆ ว่า "สามแยก" ต่อมาจึงมีการตั้งชื่อใหม่เป็น "สามชัย"ในการจัดตั้งชื่อกิ่งอำเภอ เพื่อความเป็นชื่อที่เป็นสิริมงคลในปัจจุบัน

## ประวัติ
ท้องที่อำเภอสามชัยเดิมเป็นส่วนหนึ่งของอำเภอคำม่วง ทางราชการได้แบ่งพื้นที่การปกครองออกมาโดยตั้งเป็น **กิ่งอำเภอสามชัย** ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาได้มีพระราชกฤษฎีกายกฐานะขึ้นเป็น **อำเภอสามชัย** ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน

## ที่ตั้งและอาณาเขต
อำเภอสามชัยตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังนี้
* **ทิศเหนือ** ติดต่อกับอำเภอคำม่วง
* **ทิศตะวันออก** ติดต่อกับอำเภอคำม่วง
* **ทิศใต้** ติดต่อกับอำเภอสหัสขันธ์และอำเภอหนองกุงศรี 
* **ทิศตะวันตก** ติดต่อกับอำเภอวังสามหมอ (จังหวัดอุดรธานี)  

## การแบ่งเขตการปกครอง
### การปกครองส่วนภูมิภาค
อำเภอสามชัยแบ่งเขตการปกครองย่อยออกเป็น 4 ตำบล 47 หมู่บ้าน ได้แก่

### การปกครองส่วนท้องถิ่น
ท้องที่อำเภอสามชัยประกอบด้วยองค์กรปกครองส่วนท้องถิ่น 4 แห่ง ได้แก่
* **องค์การบริหารส่วนตำบลสำราญ** ครอบคลุมพื้นที่ตำบลสำราญทั้งตำบล
* **องค์การบริหารส่วนตำบลสำราญใต้** ครอบคลุมพื้นที่ตำบลสำราญใต้ทั้งตำบล
* **องค์การบริหารส่วนตำบลคำสร้างเที่ยง** ครอบคลุมพื้นที่ตำบลคำสร้างเที่ยงทั้งตำบล
* **องค์การบริหารส่วนตำบลหนองช้าง** ครอบคลุมพื้นที่ตำบลหนองช้างทั้งตำบล

## อ้างอิง

สามชัย
อำเภอดอนจาน

**ดอนจาน** เป็นอำเภอหนึ่งของจังหวัดกาฬสินธุ์

## ที่ตั้งและอาณาเขต
อำเภอดอนจานตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอเมืองกาฬสินธุ์และอำเภอนามน
* **ทิศตะวันออก** ติดต่อกับอำเภอนามนและอำเภอกุฉินารายณ์
* **ทิศใต้** ติดต่อกับอำเภอโพธิ์ชัย (จังหวัดร้อยเอ็ด) และอำเภอกมลาไสย
* **ทิศตะวันตก** ติดต่อกับอำเภอเมืองกาฬสินธุ์

## ประวัติ
ท้องที่อำเภอดอนจานเดิมเป็นส่วนหนึ่งของอำเภอเมืองกาฬสินธุ์ ทางราชการได้แบ่งพื้นที่การปกครองออกมาโดยตั้งเป็น **กิ่งอำเภอดอนจาน** ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะกิ่งอำเภอดอนจานขึ้นเป็น **อำเภอดอนจาน** โดยมีผลบังคับตั้งแต่วันที่ 8 กันยายน ปีเดียวกัน

เดิมนั้นท้องที่อำเภอดอนจานเป็นท้องที่ห่างไกลความเจริญมาก ท้องที่บางตำบลอยู่ห่างไกลอำเภอเมืองกาฬสินธุ์ เจ้าหน้าที่ออกตรวจตราความทุกข์สุขราษฎร์ไม่ทั่วถึง  บางท้องที่เป็นป่าดงเรียกว่าดงแม่เผด ทางราชการเล็งเห็นความยากลำบากของประชาชนในการมาติดต่อราชการที่อำเภอเมืองกาฬสินธุ์ ประกอบกับหมู่บ้านต่าง ๆ มีประชากรหนาแน่นขึ้นและมีความเจริญมากขึ้น สภาพพื้นที่โดยทั่ว ๆ ไป เชื่อว่าจะเจริญต่อไปในภายหน้า  กระทรวงมหาดไทยจึงประกาศตั้งเป็นกิ่งอำเภอดอนจาน ตั้งที่ว่าการกิ่งอำเภอในท้องที่ตำบลดอนจาน ให้อยู่ในเขตการปกครองของอำเภอเมืองกาฬสินธุ์ ในปี พ.ศ. 2539 โดยได้งบประมาณก่อสร้างศูนย์ราชการกิ่งอำเภอบริเวณป่าชุมชนบ้านหนองแคน ชื่ออำเภอดอนจานมาจากลักษณะพื้นที่ป่าในท้องที่เป็นที่ดอนหรือที่สูง มีต้นจานหรือต้นทองกวาวขึ้นอยู่จำนวนมาก จึงเรียกว่า "ดอนจาน"

ปัจจุบันอำเภอดอนจานมีบ้านหนองแคนเป็นที่ตั้งของศูนย์กลางการบริหารราชการ การปกครอง การศึกษา การค้า การขนส่ง และการบริการต่าง ๆ ของอำเภอดอนจาน มีทางหลวงแผ่นดินหมายเลข 12 แม่สอด - มุกดาหาร (ตอนกาฬสินธุ์ - มุกดาหาร)สายใหม่ ตัดผ่านบางส่วนของอำเภอดอนจานทำให้การคมนาคมมีความสะดวกรวดเร็วมากยิ่งขึ้น

## การแบ่งเขตการปกครอง
### การปกครองส่วนภูมิภาค
อำเภอดอนจานแบ่งเขตการปกครองย่อยออกเป็น 5 ตำบล 48 หมู่บ้าน ได้แก่

### การปกครองส่วนท้องถิ่น
ท้องที่อำเภอดอนจานประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลดอนจาน** ครอบคลุมพื้นที่ตำบลดอนจานทั้งตำบล
* **เทศบาลตำบลม่วงนา** ครอบคลุมพื้นที่ตำบลม่วงนาทั้งตำบล
* **องค์การบริหารส่วนตำบลสะอาดไชยศรี** ครอบคลุมพื้นที่ตำบลสะอาดไชยศรีทั้งตำบล
* **องค์การบริหารส่วนตำบลดงพยุง** ครอบคลุมพื้นที่ตำบลดงพยุงทั้งตำบล
* **องค์การบริหารส่วนตำบลนาจำปา** ครอบคลุมพื้นที่ตำบลนาจำปาทั้งตำบล

## อ้างอิง

## แหล่งข้อมูลอื่น
* เว็บไซต์เทศบาลตำบลดอนจาน 

ดอนจาน
แดลเมเชียน

thumb|right|250px|ในวัยนี้จุดดำปรากฏอย่างเลือนลาง

**แดลเมเชียน** () เป็นสายพันธุ์สุนัขมีถิ่นกำเนิดในประเทศโครเอเชีย (Croatia) มีลักษณะเด่น คือ จุดสีดำที่ปรากฏอยู่ทั่วร่างกายสุนัข

หมวดหมู่:พันธุ์สุนัขที่มีต้นกำเนิดในประเทศโครเอเชีย
แดลเมเชียน
หมวดหมู่:พันธุ์สุนัขโลก
เอชบีโอซิงเนเจอร์

**HBO Signature** นำเสนอภาพยนตร์และภาพยนตร์ชุดที่ทำโดย HBO หรือร่วมทำโดย HBO ซึ่งได้รับรางวัลมากมาย โดยภาพยนตร์และภาพยนตร์ชุดของ *HBO Original Productions*

## Primetime
* **Friday Asian Premiere** เป็นช่วงที่ผู้ชมสามารถรับชมภาพยนตร์ใหม่ล่าสุด และออกฉายเป็นครั้งแรกในภูมิภาคเอเชีย ออกอากาศในวันศุกร์ ทุกๆ เดือน เดือนละสองครั้ง เวลา ยี่สิบเอ็ดนาฬิกา (ตามเวลาประเทศไทย)
* **Event of the Month** เป็นช่วงที่ผู้ชมสามารถรับชมภาพยนตร์ชุดที่ออกฉายเฉพาะ HBO เท่านั้น โดยออกอากาศในเวลาที่เหมาะสมทุกๆ คืนเพื่อให้ผู้ชมได้รับชมอย่างต่อเนื่อง
* **Sunday Originals** ออกอากาศทุกวันอาทิตย์ เวลายี่สิบเอ็ดนาฬิกา (ตามเวลาประเทศไทย) โดยช่วงนี้จะออกอากาศภาพยนตร์หรือภาพยนตร์ชุดจาก *HBO Original Productions* ที่ได้รับรางวัลมากมาย โดยออกอากาศในวันอาทิตย์ถึง 52 สัปดาห์ต่อปี

## อ้างอิง

หมวดหมู่:เอชบีโอ
หมวดหมู่:สถานีโทรทัศน์
หมวดหมู่:ทรูวิชั่นส์
เอชบีโอแฟมิลี

**HBO Family** เป็นช่องรายการสำหรับครอบครัวโดยไม่มีโฆษณามาคั่น โดย HBO Family ให้ผู้ชมได้รับชมภาพยนตร์ทำเงินในประเภทครอบครัวสำหรับทุกเพศทุกวัย โดยให้ผู้ชมได้รับชมตั้งแต่ หกนาฬิกาถึงยี่สิบสองนาฬิกาทุกๆ วัน (เวลาประเทศไทย)

## Primetime
* **HBO Family Sunday** ออกอากาศทุกวันอาทิตย์ เวลา สิบแปดนาฬิกา (เวลาประเทศไทย) คือภาพยนตร์สำหรับครอบครัว โดยจัดรูปแบบพิเศษและภาพยนตร์ที่จะออกฉายครั้งแรกในช่อง *HBO Family*

* **You Say, We Play** คือช่วงภาพยนตร์ที่ให้ผู้ชมได้ร่วมโหวตทางเว็บไซต์ ภาพยนตร์ที่ได้คะแนนสูงสุดในแต่ละอาทิตย์จะออกฉายวันเสาร์ เวลาสิบหกนาฬิกา (เวลาประเทศไทย)
* **Night Watch** ออกอากาศตั้งแต่ยี่สิบเอ็ดนาฬิกาจนถึงเช้าในวันถัดไป (เวลาประเทศไทย) โดยในช่วงเวลานี้เป็นช่วงเวลาสำหรับทุกคนในครอบครัวหลังจากที่เด็กเข้านอนแล้ว

## อ้างอิง

หมวดหมู่:สถานีโทรทัศน์

หมวดหมู่:เอชบีโอ
หมวดหมู่:สถานีโทรทัศน์
หมวดหมู่:ทรูวิชั่นส์
เซนต์เบอร์นาร์ด

**เซนต์เบอร์นาร์ด** อาจหมายถึง

* เซนต์เบอร์นาร์ด (นักบุญ)
* เซนต์เบอร์นาร์ด (พันธุ์สุนัข) - เป็นสุนัขที่มีถิ่นกำเนิดในประเทศสวิตเซอร์แลนด์
อำเภอวังยาง

**วังยาง** เป็นอำเภอหนึ่งของจังหวัดนครพนม

## ที่ตั้งและอาณาเขต
อำเภอวังยางตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียง ดังต่อไปนี้
* **ทิศเหนือ** ติดต่อกับอำเภอปลาปาก
* **ทิศตะวันออก** ติดต่อกับอำเภอนาแก
* **ทิศใต้** ติดต่อกับอำเภอนาแก
* **ทิศตะวันตก** ติดต่อกับอำเภอโคกศรีสุพรรณและอำเภอโพนนาแก้ว (จังหวัดสกลนคร) 

## ประวัติ
ท้องที่อำเภอวังยางเดิมเป็นส่วนหนึ่งของตำบลพระซอง และตำบลหนองสัง อำเภอนาแก เมื่อท้องที่แถบนี้มีราษฎรเข้ามาจับจองพื้นที่อาศัยและทำกินอยู่มากขึ้น จึงเริ่มแบ่งเขตการปกครองในปี พ.ศ. 2516 ได้แยกพื้นที่ 8 หมู่บ้านของตำบลพระซอง ตั้งเป็น ตำบลโคกสี และแยกพื้นที่ 9 หมู่บ้านของตำบลหนองสัง ตั้งเป็น ตำบลวังยาง 

ในปี พ.ศ. 2523 ได้แยกพื้นที่หมู่ 7,10 บ้านยอดชาด รวมกับ 5 หมู่บ้าน ในพื้นที่ใกล้เคียงของตำบลวังยาง ตั้งเป็น ตำบลยอดชาด และในปี พ.ศ. 2539 ก่อนการจัดตั้งเป็นกิ่งอำเภอ 1 ปี ได้แยกพื้นที่ 4 หมู่บ้านของตำบลโคกสี ได้แก่ หมู่ 4 บ้านหนองโพธิ์, หมู่ 5 บ้านวังใน, หมู่ 6 บ้านโพนสว่าง กับหมู่ 9 บ้านหนองแคน ตั้งเป็น ตำบลหนองโพธิ์

การที่ตำบลวังยาง ตำบลโคกสี ตำบลยอดชาด กับตำบลหนองโพธิ์ ที่ถูกจัดตั้งขึ้นมาใหม่นี้มีพื้นที่รวมกันกว้างขวางและอยู่ห่างไกลจากที่ทำการอำเภอนาแกในขณะนั้น ทำให้ราษฎรไปติดต่อราชการได้รับความลำบากในการเดินทาง วันที่ 23 ธันวาคม พ.ศ. 2540 ทางราชการจึงประกาศแยกท้องที่ 4 ตำบล คือ ตำบลวังยาง ตำบลโคกสี ตำบลยอดชาด และตำบลหนองโพธิ์ จัดตั้งเป็น กิ่งอำเภอวังยาง ตามประกาศกระทรวงมหาดไทยเมื่อวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอวังยาง โดยมีผลบังคับตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอวังยางแบ่งเขตการปกครองย่อยออกเป็น 4 ตำบล 27 หมู่บ้าน ได้แก่

### การปกครองส่วนท้องถิ่น
ท้องที่อำเภอวังยางประกอบด้วยองค์กรปกครองส่วนท้องถิ่น 3 แห่ง ได้แก่
* **[[องค์การบริหารส่วนตำบลวังยาง (จังหวัดนครพนม)|องค์การบริหารส่วนตำบลวังยาง]]** ครอบคลุมพื้นที่ตำบลวังยางและตำบลหนองโพธิ์ทั้งตำบล
* **องค์การบริหารส่วนตำบลโคกสี** ครอบคลุมพื้นที่ตำบลโคกสีทั้งตำบล
* **องค์การบริหารส่วนตำบลยอดชาด** ครอบคลุมพื้นที่ตำบลยอดชาดทั้งตำบล

## อ้างอิง

วังยาง
อำเภอวังเจ้า

**วังเจ้า** เป็นอำเภอหนึ่งของจังหวัดตาก

## ที่ตั้งและอาณาเขต
อำเภอวังเจ้าตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอเมืองตาก
* **ทิศตะวันออก** ติดต่อกับอำเภอโกสัมพีนคร (จังหวัดกำแพงเพชร)
* **ทิศใต้** ติดต่อกับอำเภอโกสัมพีนคร (จังหวัดกำแพงเพชร) และอำเภอพบพระ
* **ทิศตะวันตก** ติดต่อกับอำเภอพบพระและอำเภอเมืองตาก

## ประวัติ
ท้องที่อำเภอวังเจ้าเดิมเป็นส่วนหนึ่งของอำเภอเมืองตาก ทางราชการได้แบ่งพื้นที่การปกครองออกมาตั้งเป็น **กิ่งอำเภอวังเจ้า** ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น **อำเภอวังเจ้า** ตามโครงการอำเภอเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550 ในวันที่ 24 สิงหาคม พ.ศ. 2550 โดยมีผลบังคับในวันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอวังเจ้าแบ่งพื้นที่การปกครองออกเป็น 3 ตำบล 28 หมู่บ้าน ได้แก่

### การปกครองส่วนท้องถิ่น
ท้องที่อำเภอวังเจ้าประกอบด้วยองค์การบริหารส่วนท้องถิ่น 4 แห่ง ได้แก่
* **[[เทศบาลตำบลวังเจ้า]]** ครอบคลุมพื้นที่บางส่วนของตำบลเชียงทอง
* **องค์การบริหารส่วนตำบลเชียงทอง** ครอบคลุมพื้นที่ตำบลเชียงทอง (นอกเขตเทศบาลตำบลวังเจ้า)
* **องค์การบริหารส่วนตำบลนาโบสถ์** ครอบคลุมพื้นที่ตำบลนาโบสถ์ทั้งตำบล
* **องค์การบริหารส่วนตำบลประดาง** ครอบคลุมพื้นที่ตำบลประดางทั้งตำบล

## อ้างอิง



วังเจ้า
อำเภอวังสมบูรณ์

**วังสมบูรณ์** เป็น 1 ใน 9 อำเภอของจังหวัดสระแก้ว เดิมเป็นหมู่บ้านที่ 12, 18–19 ในตำบลเขาฉกรรจ์ อำเภอสระแก้ว จังหวัดปราจีนบุรี ทั้งหมด ต่อมาแยกพื้นที่ตำบลเขาฉกรรจ์ตั้งเป็นตำบลวังสมบูรณ์ในปี พ.ศ. 2519 และย้ายมาขึ้นกับกิ่งอำเภอวังน้ำเย็นในปีเดียวกัน ก่อนที่จะแยกออกมาตั้งเป็นกิ่งอำเภอในปี พ.ศ. 2540 และยกฐานะเป็นอำเภอเป็นทางการใน พ.ศ. 2550

## ที่ตั้งและอาณาเขต
อำเภอวังสมบูรณ์ตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอวังน้ำเย็น
* **ทิศตะวันออก** ติดต่อกับอำเภอคลองหาด
* **ทิศใต้** ติดต่อกับอำเภอสอยดาวและอำเภอแก่งหางแมว (จังหวัดจันทบุรี) 
* **ทิศตะวันตก** ติดต่อกับอำเภอท่าตะเกียบ (จังหวัดฉะเชิงเทรา)  

## ประวัติ
ท้องที่อำเภอวังสมบูรณ์เดิมเป็นส่วนหนึ่งของอำเภอวังน้ำเย็น ทางราชการได้แบ่งพื้นที่การปกครองออกมาตั้งเป็น **กิ่งอำเภอวังสมบูรณ์** ตามประกาศกระทรวงมหาดไทยลงวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น **อำเภอวังสมบูรณ์** ในวันที่ 24 สิงหาคม พ.ศ. 2550  โดยมีผลบังคับตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอวังสมบูรณ์แบ่งพื้นที่การปกครองออกเป็น 3 ตำบล 48 หมู่บ้าน ได้แก่

### การปกครองส่วนท้องถิ่น
ท้องที่อำเภอวังสมบูรณ์ประกอบด้วยองค์กรปกครองส่วนท้องถิ่น 3 แห่ง ได้แก่
* **[[เทศบาลตำบลวังสมบูรณ์]]** ครอบคลุมพื้นที่ตำบลวังสมบูรณ์ทั้งตำบล
* **เทศบาลตำบลวังทอง** ครอบคลุมพื้นที่ตำบลวังทองทั้งตำบล
* **องค์การบริหารส่วนตำบลวังใหม่** ครอบคลุมพื้นที่ตำบลวังใหม่ทั้งตำบล

## การสาธารณสุข
* **โรงพยาบาลรัฐบาล 1 แห่ง **
** โรงพยาบาลวังสมบูรณ์

## อ้างอิง


วังสมบูรณ์
อำเภอโคกสูง

**โคกสูง** เป็นอำเภอหนึ่งของจังหวัดสระแก้ว เป็นอำเภอที่มีแหล่งท่องเที่ยวทางประวัติศาสตร์และยังเป็นที่ตั้งของอุทยานประวัติศาสตร์สด๊กก๊อกธม

## ที่ตั้งและอาณาเขต
อำเภอโคกสูงตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอตาพระยา
* **ทิศตะวันออก** ติดต่อกับปอยเปต จังหวัดบันทายมีชัย ประเทศกัมพูชา
* **ทิศใต้** ติดต่อกับอำเภออรัญประเทศ
* **ทิศตะวันตก** ติดต่อกับอำเภอวัฒนานคร

## ประวัติ
ท้องที่อำเภอโคกสูงเดิมเป็นส่วนหนึ่งของอำเภอตาพระยา ทางราชการได้แบ่งพื้นที่การปกครองออกมาตั้งเป็น **กิ่งอำเภอโคกสูง** ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกาเมื่อวันที่ 24 สิงหาคม พ.ศ. 2550 ยกฐานะขึ้นเป็น **อำเภอโคกสูง** โดยมีผลบังคับตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอโคกสูงแบ่งพื้นที่การปกครองออกเป็น 4 ตำบล 41 หมู่บ้าน ได้แก่

### การปกครองส่วนท้องถิ่น
ท้องที่อำเภอโคกสูงประกอบด้วยองค์กรปกครองส่วนท้องถิ่น 4 แห่ง ได้แก่
* **เทศบาลตำบลโคกสูง** ครอบคลุมพื้นที่ตำบลโคกสูงทั้งตำบล
* **องค์การบริหารส่วนตำบลหนองม่วง** ครอบคลุมพื้นที่ตำบลหนองม่วงทั้งตำบล
* **องค์การบริหารส่วนตำบลหนองแวง** ครอบคลุมพื้นที่ตำบลหนองแวงทั้งตำบล
* **องค์การบริหารส่วนตำบลโนนหมากมุ่น** ครอบคลุมพื้นที่ตำบลโนนหมากมุ่นทั้งตำบล

## การสาธารณสุข
* **โรงพยาบาลรัฐบาล 1 แห่ง **
** โรงพยาบาลโคกสูง
**โรงพยาบาลส่งเสริมสุขภาพตำบล 9 แห่ง

## แหล่งท่องเที่ยว
* **[[อุทยานประวัติศาสตร์สด๊กก๊อกธม]]** ปราสาทหินสด๊กก๊อกธม ปราสาทขอมโบราณที่มีขนาดใหญ่ที่สุดในภาคตะวันออกของประเทศไทย

## อ้างอิง


คโกสูง
หมวดหมู่:เขตแดนกัมพูชา–ไทย
อำเภอบ้านคา

**บ้านคา** เป็นอำเภอหนึ่งของจังหวัดราชบุรี เป็นที่ตั้งของอุทยานแห่งชาติเฉลิมพระเกียรติไทยประจัน**** และยังเป็น 1 ใน 2 อำเภอของจังหวัดที่มีอาณาเขตติดกับประเทศพม่า

## ที่ตั้งและอาณาเขต
อำเภอบ้านคามีอาณาเขตติดต่อกับเขตการปกครองข้างเคียง ดังต่อไปนี้
* **ทิศเหนือ** ติดต่อกับอำเภอสวนผึ้ง
* **ทิศตะวันออก** ติดต่อกับอำเภอจอมบึงและอำเภอปากท่อ
* **ทิศใต้** ติดต่อกับอำเภอหนองหญ้าปล้อง (จังหวัดเพชรบุรี) 
* **ทิศตะวันตก** ติดต่อกับภาคตะนาวศรี (ประเทศพม่า)

## ประวัติ
ท้องที่อำเภอบ้านคาเดิมเป็นส่วนหนึ่งของอำเภอสวนผึ้ง เนื่องจากพื้นที่อำเภอสวนผึ้งมีขนาดใหญ่และการบริหารราชการไม่ทั่วถึง ทางราชการจึงได้แบ่งพื้นที่การปกครองออกมาตั้งเป็น **กิ่งอำเภอบ้านคา** ตามประกาศกระทรวงมหาดไทยลงวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น **อำเภอบ้านคา** ในวันที่ 24 สิงหาคม พ.ศ. 2550 โดยมีผลบังคับภายในวันที่ 8 กันยายน

## เหตุการณ์สำคัญ

4 มิถุนายน พ.ศ. 2545 ในช่วงเช้า นายทองมอญ เข็มทองขับรถรับส่งนักเรียนเพื่อไปส่งที่โรงเรียนบ้านคาวิทยา ระหว่างทางได้เกิดเหตุคนร้ายใช้อาวุธปืนเอ็ม 16ยิงใส่รถรับส่งนักเรียนจนเป็นเหตุให้เด็กเสียชีวิต 3 ราย บาดเจ็บ 12 ราย ในปัจจุบันยังไม่สามารถจับตัวคนร้ายได้

## การแบ่งเขตการปกครอง
### การปกครองส่วนภูมิภาค
อำเภอบ้านคาแบ่งพื้นที่การปกครองออกเป็น 3 ตำบล 41 หมู่บ้าน ได้แก่

### การปกครองส่วนท้องถิ่น
ท้องที่อำเภอบ้านคาประกอบด้วยองค์กรปกครองส่วนท้องถิ่น 3 แห่ง ได้แก่
* **องค์การบริหารส่วนตำบลบ้านคา** ครอบคลุมพื้นที่ตำบลบ้านคาทั้งตำบล
* **องค์การบริหารส่วนตำบลบ้านบึง** ครอบคลุมพื้นที่ตำบลบ้านบึงทั้งตำบล
* **องค์การบริหารส่วนตำบลหนองพันจันทร์** ครอบคลุมพื้นที่ตำบลหนองพันจันทร์ทั้งตำบล

## อ้างอิง

บ้านคา

หมวดหมู่:เขตแดนไทย–พม่า